Spustio cijenu jaja dok su 'bili' prvi: Premlatili ga u Zagrebu!

Skupina nasilnika pretukla je u Zagrebu Nikšu Vrcu, prodavača "Hajdukovih jaja", i dvojicu njegovih prijatelja dok su mijenjali automobilsku gumu koja im je poparana i probušena nožem

<p>Sjećate se <strong>Nikše Vrce</strong>, Hajdukova navijača i vlasnika trgovine kojeg je toliko obradovalo kad su njegovi Bili napokon barem privremeno zasjeli na prvo mjesto da je svojim kupcima odlučio dati popust na jaja dokle god je Hajduk na vrhu Prve HNL?</p><p>Nikša je u Domovinskom ratu bio u Četvrtoj gardijskoj brigadi. Gledao je Kup-utakmicu Gorica - Hajduk 2-1 pa s prijateljima nakon tekme otišao na večeru u kvartu Susedgrad. Kada su odlučili odvesti se kuću u Split morali su se najprije "pozabaviti" promjenom gume koja im je nožem probušena i poparana.</p><p>U tome im je pomagao jedan slučajni prolaznik i dok je baš <strong>Nikša Vrca</strong> klečao i mijenjao gumu prema njima je dotrčala skupina od 10-15 nasilnih huligana i počela ih tući palicama.</p><p>Bili su maskirani, nisu poštedjeli ni Zagrepčanina koji je normalno i ljudski pomagao trojki iz Splita, a Vrca je zatečen klečeći, nije se mogao braniti pa su i njegove ozljede najteže: sa slomljenim gležnjem morao je na operaciju.</p><p>- Kad smo krenuli iz Zagreba, nakon večere, shvatili smo da nam je jedna guma u defektu. Shvatili smo da je zarezana sa strane. Nismo imali ključ da je skinemo pa nam je pomogao vozač zagrebačkih oznaka. Dok sam skidao gumu, čuo sam viku i osjetio udarac. Shvatio sam da me tuče masa ljudi i dalje nisam siguran što se dogodilo - rekao je Vrca za <a href="https://splitskidnevnik.rtl.hr/vijesti/crna-kronika/u-napadu-u-zagrebu-tesko-ozlijeden-veteran-cetvrte-gardijske-brigade/" target="_blank">Splitski dnevnik</a>.</p><p>Iz <a href="https://zagrebacka-policija.gov.hr/vijesti/teska-tjelesna-ozljeda-80995/80995" target="_blank">zagrebačke policije</a> poručili su da je 48-godišnjaku pružena pomoć u KB Sveti Duh gdje je utvrđeno da je teško ozlijeđen te da je kriminalističko istraživanje u tijeku.</p>